ai4bharat/Pralekha huggingface dataset:
মানবসম্পদবিকাশমন্ত্রক
ন্যাশনাল টেস্টিং এজেন্সি বিভিন্ন পরীক্ষার জন্য অনলাইন আবেদনপত্র জমা দেওয়ার সময়সীমা বাড়িয়েছে
নয়াদিল্লি, ৩০ এপ্রিল, ২০২০
কোভিড-১৯ মহামারীর প্রেক্ষিতে অভিভাবক ও পড়ুয়ারা যে সমস্ত সমস্যার সম্মুখীন হচ্ছেন, সেকথা বিবেচনায় রেখে কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল ‘নিশাঙ্ক’ বিভিন্ন পরীক্ষার জন্য অনলাইন আবেদনপত্র জমা দেওয়ার তারিখ বাড়ানোর ব্যাপারে ন্যাশনাল টেস্টিং এজেন্সিকে পরামর্শ দেন। এই প্রেক্ষিতে ন্যাশনাল টেস্টিং এজেন্সি নিম্নলিখিত পরীক্ষাগুলির অনলাইন আবেদনপত্র জমা দেওয়ার সময়সীমা বাড়িয়েছে :
১) ন্যাশনাল কাউন্সিল ফর হোটেল ম্যানেজমেন্ট – জেইই পরীক্ষার জন্য অনলাইন আবেদনপত্র জমা দেওয়ার বর্তমান তারিখ ৩০শে এপ্রিল থেকে বাড়িতে ১৫ই মে পর্যন্ত করা হয়েছে।
২) ইন্দিরা গান্ধী জাতীয় মুক্ত বিশ্ববিদ্যালয়ে পিএইচডি এবং এমবিএ প্রবেশিকা পরীক্ষার জন্য আবেদনপত্র জমা দেওয়ার বর্তমান তারিখ ৩০শে এপ্রিল থেকে বাড়িয়ে ১৫ই জুন পর্যন্ত করা হয়েছে।
৩) ভারতীয় কৃষি গবেষণা পর্ষদের এ বছরের পরীক্ষার জন্য অনলাইন আবেদনপত্র জমা দেওয়ার তারিখ ৩০শে এপ্রিলের পরিবর্তে আগামী ১৫ই মে পর্যন্ত করা হয়েছে।
৪) জওহরলাল নেহরু বিশ্ববিদ্যালয়ের প্রবেশিকা পরীক্ষার জন্য অনলাইন আবেদনপত্র জমা দেওয়ার তারিখ বাড়িয়ে ১৫ই মে পর্যন্ত করা হয়েছে।
৫) সর্বভারতীয় আয়ুষ স্নাতকোত্তর পরীক্ষার জন্য অনলাইন আবেদনপত্র জমা দেওয়ার বর্তমান তারিখ ৩১শে মে থেকে বাড়িয়ে ৫ই জুন পর্যন্ত করা হয়েছে।
আবেদনকারীরা পরীক্ষা মাশুল ক্রেডিট বা ডেবিট কার্ড, নেট ব্যাঙ্কিং, ইউপিআই অথবা পে-টিএম - এর মাধ্যমে জমা করতে পারবেন। উক্ত পরীক্ষাগুলির জন্য সংশোধিত অ্যাডমিট কার্ড আগামী ১৫ই মে’র পর পরিস্থিতি মূল্যায়ন করে ন্যাশনাল টেস্টিং এজেন্সির ওয়েবসাইটে আপলোড করা হবে। এজেন্সির পক্ষ থেকে এই পরীক্ষাগুলির ব্যাপারে ছাত্রছাত্রী ও অভিভাবকদের অযথা উদ্বিগ্ন না হওয়ার পরামর্শ দেওয়া হয়েছে।
এই পরীক্ষাগুলির আবেদন প্রার্থীদের যে কোনও বিষয়ে অনুসন্ধানের জন্য 8287471852, 8178359845, 9650173668, 9599676953, 8882356803 - এই ফোন নম্বরগুলিতে যোগাযোগ করতে বলা হয়েছে।
(CG/BD/SB
প্রধানমন্ত্রীরদপ্তর
পাটনা – হাওড়া সহ ন’টি নতুন রুটে আগামীকাল বন্দেভারত এক্সপ্রেস ট্রেনের যাত্রা সূচনা করবেন প্রধানমন্ত্রী শ্রী নরেন্দ্র মোদী
নয়াদিল্লি, ২৩ সেপ্টেম্বর, ২০২৩
আগামীকাল অর্থাৎ ২৪ সেপ্টেম্বর বেলা ১২টা ৩০ মিনিটে ৯টি নতুন বন্দেভারত এক্সপ্রেস ট্রেনের যাত্রা সংকেত দেবেন প্রধানমন্ত্রী শ্রী নরেন্দ্র মোদী। এই ট্রেনগুলি হ’ল –
১) উদয়পুর – জয়পুর বন্দেভারত এক্সপ্রেস
২) তিরুনেলভেলি – মাদুরাই – চেন্নাই বন্দেভারত এক্সপ্রেস
৩) হায়দরাবাদ – বেঙ্গালুরু বন্দেভারত এক্সপ্রেস
৪) বিজয়ওয়াড়া – চেন্নাই  বন্দেভারত এক্সপ্রেস
৫) পাটনা – হাওড়া বন্দেভারত এক্সপ্রেস
৬) কাসারগড় – তিরুবনন্তপুরম বন্দেভারত এক্সপ্রেস
৭) রাউরকেল্লা – ভুবনেশ্বর – পুরী বন্দেভারত এক্সপ্রেস
৮) রাঁচি – হাওড়া বন্দেভারত এক্সপ্রেস
৯) জামনগর – আমেদাবাদ বন্দেভারত এক্সপ্রেস
এই ট্রেনগুলি রাজস্থান, তামিলনাড়ু, তেলেঙ্গানা, অন্ধ্রপ্রদেশ, কর্ণাটক, বিহার, পশ্চিমবঙ্গ, কেরল, ওডিশা, ঝাড়খন্ড এবং গুজরাট – এই ১১টি রাজ্যে সংযোগ ও যোগাযোগ ব্যবস্থাকে আরও উন্নত করবে বলে সরকার মনে করছে।
যে সমস্ত রুটে এই বন্দেভারত ট্রেনগুলি চলাচল করবে, সেখানে বন্দেভারতই হবে সর্বাপেক্ষা দ্রুতগামী ট্রেন, যা যাতায়াতের ক্ষেত্রে যাত্রীদের অনেকটাই সময় সাশ্রয় ঘটাবে। যেমন – রাউরকেল্লা – ভুবনেশ্বর – পুরী বন্দেভারত এক্সপ্রেস এবং কাসারগড় – তিরুবনন্তপুরম বন্দেভারত এক্সপ্রেস ট্রেন দুটি অন্যান্য এক্সপ্রেস ট্রেনের তুলনায় ৩ ঘন্টার মতো সময় সাশ্রয় ঘটাবে। অন্যদিকে, আড়াই ঘন্টারও বেশি সময় কম লাগবে হায়দরাবাদ থেকে বেঙ্গালুরু বন্দেভারত এক্সপ্রেস ট্রেনের মাধ্যমে যাতায়াতের ক্ষেত্রে। আবার, তিরুনেলভেলি – মাদুরাই – চেন্নাই বন্দেভারত এক্সপ্রেস ট্রেনে গন্তব্যে পৌঁছতে সময় লাগবে অন্যান্য এক্সপ্রেস ট্রেনের তুলনায় আড়াই ঘন্টারও কম। এদিকে রাঁচি – হাওড়া বন্দেভারত এক্সপ্রেস, পাটনা – হাওড়া বন্দেভারত এক্সপ্রেস এবং জামনগর – আমেদাবাদ বন্দেভারত এক্সপ্রেস ট্রেন সময় সংক্ষেপ ঘটাবে ১ ঘন্টার মতো। উদয়পুর – জয়পুর রুটে বন্দেভারত এক্সপ্রেস ট্রেনটিতে যাতায়াতের ক্ষেত্রে সময় বেঁচে যাবে প্রায় আধ ঘন্টা।
দেশের বিভিন্ন স্থান ও অঞ্চলের মধ্যে যাতায়াতে গতি বৃদ্ধি করার লক্ষ্যে প্রধানমন্ত্রী শ্রী নরেন্দ্র মোদীর বিশেষ দৃষ্টিভঙ্গী ও কর্মপ্রচেষ্টার অনুসরণে এই গুরুত্বপূর্ণ দ্রুতগামী ট্রেনগুলি পর্যায়ক্রমে চালু করা হচ্ছে। রাউরকেল্লা – ভুবনেশ্বর – পুরী বন্দেভারত এক্সপ্রেস এবং তিরুনেলভেলি – মাদুরাই – চেন্নাই বন্দেভারত এক্সপ্রেস ট্রেনগুলি পুরী ও মাদুরাইয়ের মতো গুরুত্বপূর্ণ ধর্মীয় স্থান ও গন্তব্যের মধ্যে সংযোগ ও যোগাযোগের প্রসারে সাহায্য করবে। আবার, বিজয়ওয়াড়া – চেন্নাই বন্দেভারত এক্সপ্রেস ট্রেনটি রেনিগুন্টার মধ্যে যাতায়াতের ফলে তিরুপতির মতো একটি বিশেষ ধর্মীয় স্থানের সঙ্গে সংযোগ বৃদ্ধি পাবে।
রেল পরিষেবার দিক থেকেও বন্দেভারত এক্সপ্রেস ট্রেনগুলি যথেষ্ট উন্নত ও সময়োপযোগী। এই ট্রেনগুলিতে রয়েছে বিশ্বমানের সুযোগ সুবিধা ও যাত্রী স্বাচ্ছন্দ্যের ব্যবস্থা। কবচ প্রযুক্তির মতো অত্যাধুনিক নিরাপত্তা বৈশিষ্ট্যও এই ট্রেনগুলির আরেকটি বিশেষ দিক, যা সাধারণ মানুষ থেকে শুরু করে ব্যবসায়ী, ছাত্রছাত্রী ও পর্যটকদেরও আরামদায়ক ট্রেন সফরের অভিজ্ঞতা এনে দেবে।
(AC/SKD/SB
কেন্দ্রীয়মন্ত্রিসভা
কেন্দ্রীয় মন্ত্রিসভা ডিজিটাল রূপান্তরের জন্য জনসংখ্যা স্তরে বাস্তবায়িত সফল ডিজিটাল সমাধানগুলি সকলের সঙ্গে ভাগ করে নেওয়ার ক্ষেত্রে সহযোগিতার বিষয়ে ভারত এবং অ্যান্টিগুয়া ও বারবুডার মধ্যে স্বাক্ষরিত সমঝোতাপত্রে অনুমোদন দিয়েছে
নয়াদিল্লি, ১৩ সেপ্টেম্বর ২০২৩
ডিজিটাল রূপান্তরের জন্য জনসংখ্যা স্তরে বাস্তবায়িত সফল ডিজিটাল সমাধানগুলি সকলের সঙ্গে ভাগ করে নেওয়ার ক্ষেত্রে সহযোগিতার বিষয়ে ভারতের বৈদ্যুতিন ও তথ্যপ্রযুক্তি মন্ত্রক এবং অ্যান্টিগুয়া ও বারবুডার তথ্য, যোগাযোগ প্রযুক্তি, শক্তি মন্ত্রকের মধ্যে ১৩ জুন, ২০২৩-এ একটি সমঝোতাপত্র স্বাক্ষরিত হয়। আজ প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে স্বাক্ষরিত সমঝোতাপত্রটিকে অনুমোদন দেওয়া হয়েছে।
এই সমঝোতাপত্রের উদ্দেশ্য হল, উভয় দেশের ডিজিটাল রূপান্তরমূলক উদ্যোগের বাস্তবায়নে ঘনিষ্ঠ সহযোগিতা এবং অভিজ্ঞতা বিনিময় ও ডিজিটাল প্রযুক্তি-ভিত্তিক সমাধানের  উন্নতিসাধন। তথ্যপ্রযুক্তি ক্ষেত্রে কর্মসংস্থানের সুযোগ বৃদ্ধি করতে এই সমঝোতাপত্রের পরিকল্পনা করা হয়েছে।
এই সমঝোতাপত্রটি উভয় পক্ষের স্বাক্ষরিত তারিখ থেকে কার্যকর হবে এবং তিন বছরের জন্য বলবৎ থাকবে।
ডিজিটাল গণ-পরিকাঠামো ক্ষেত্রে গভর্নমেন্ট-টু-গভর্নমেন্ট , বিজনেস-টু-বিজনেস  দ্বিপাক্ষিক সহযোগিতা বৃদ্ধি পাবে। দুই দেশের প্রশাসন এই উদ্যোগের জন্য নিয়মিত অর্থের যোগান দেবে। তথ্য ও যোগাযোগ প্রযুক্তি  ক্ষেত্রে MeitY, দ্বিপাক্ষিক এবং বহুপাক্ষিক সম্পর্কের উন্নতি, তথ্য বিনিময় এবং সহযোগিতা বৃদ্ধিতে একাধিক দেশ এবং বহুপাক্ষিক সংস্থার সঙ্গে চুক্তি করেছে। ভারত সরকার ডিজিটাল ক্ষমতাসম্পন্ন সমাজ ও জ্ঞান-নির্ভর অর্থনীতি গড়ে তোলার লক্ষ্যে ডিজিটাল ইন্ডিয়া, আত্মনির্ভর ভারত, মেক ইন ইন্ডিয়ার মতো যেসব কর্মসূচি নিয়েছে, এই উদ্যোগ তার সঙ্গে সামঞ্জস্যপূর্ণ। দ্রুত পরিবর্তনশীল এই সময়ে পারস্পরিক সহযোগিতা বাড়ানোর লক্ষ্যে বাণিজ্যের সুযোগ অন্বেষণ, মতবিনিময় ও ডিজিটাল ক্ষেত্রে বিনিয়োগ আকর্ষণের প্রয়োজন রয়েছে।
গত কয়েক বছর ধরে ভারত ডিজিটাল গণ-পরিকাঠামো রূপায়ণের ক্ষেত্রে নেতৃত্বের স্থান দখল করে রয়েছে। কোভিড অতিমারীর সময়েও মানুষের কাছে বিভিন্ন পরিষেবা পৌঁছে দেওয়া সম্ভব হয়েছে। এর ফলস্বরূপ, অনেক দেশ ভারতের অভিজ্ঞতা থেকে শিক্ষা নিতে চাইছে এবং ভারতের সঙ্গে সমঝোতাপত্র স্বাক্ষরে আগ্রহী হচ্ছে।
ইন্ডিয়া স্ট্যাক সলিউশন হল ভারতের তৈরি ও বাস্তবায়িত ডিজিটাল গণ-পরিকাঠামো যার মাধ্যমে সাধারণ মানুষের কাছে সরকারি পরিষেবা পৌঁছে দেওয়া সম্ভব হয়। এর লক্ষ্য হল অর্থপূর্ণ যোগাযোগ গড়ে তোলা, ডিজিটাল অন্তর্ভুক্তিকরণের প্রচার এবং সাধারণ মানুষ যাতে সরকারি পরিষেবা পান তার ব্যবস্থা করা। এগুলি উন্মুক্ত প্রযুক্তির ভিত্তিতে তৈরি এবং সহজে পরিচালনযোগ্য। শিল্প মহল ও সাধারণ মানুষ যাতে এতে সহজে অংশগ্রহণ করতে পারেন তা বিবেচনা করে এটি গড়ে তোলা হয়েছে। এর অন্যতম লক্ষ্য হল, উদ্ভাবন ক্ষেত্রে উৎসাহদান। ডিজিটাল গণ-পরিকাঠামো তৈরির ক্ষেত্রে প্রতিটি দেশের নিজস্ব কিছু চাহিদা ও সমস্যা থাকে। তবে, এর মূল কার্যধারা একই ধরনের, সেখানে বিশ্বজনীন সহযোগিতা প্রয়োজন।
AC/SS/DM/
(
স্বাস্থ্যওপরিবারকল্যাণমন্ত্রক
ওষুধ ও স্বাস্থ্য ক্ষেত্রে সহযোগিতার জন্য ভারত ও ডেনমার্কের মধ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন
নয়াদিল্লী, ১৪ জুলাই, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ওষুধ ও স্বাস্থ্য ক্ষেত্রে সহযোগিতার জন্য ভারত ও ডেনমার্কের মধ্যে স্বাক্ষরিত সমঝোতাপত্রটি অনুমোদিত হয়েছে।
সুবিধা :
দ্বিপাক্ষিক এই সমঝোতাপত্র স্বাস্থ্য ও পরিবার কল্যাণ মন্ত্রক এবং ডেনমার্কের স্বাস্থ্য মন্ত্রকের মধ্যে সহযোগিতার পরিবেশ গড়ে তুলবে। ভারত ও ডেনমার্কের মধ্যে যৌথ উদ্যোগে স্বাস্থ্য ক্ষেত্রে যেসব প্রযুক্তি ব্যবহার করা হয় সেগুলির বিষয়ে কাজ করা হবে। এরফলে দুটি দেশের মধ্যে দ্বিপাক্ষিক সম্পর্ক দৃঢ় হবে।
এই সমঝোতাপত্রের ফলে ভারতের স্বাস্থ্য ও পরিবার কল্যাণ মন্ত্রক এবং ডেনমার্কের স্বাস্থ্য মন্ত্রক স্বাস্থ্য ক্ষেত্রে গবেষণা এবং উন্নয়নের জন্য যৌথ উদ্যোগে বিভিন্ন প্রকল্প বাস্তবায়িত করবে। যার ফলে উভয় দেশের জনস্বাস্থ্য ব্যবস্থার উন্নতি হবে।
CG/CB/NS
(Visitor Counter : 91
মানবসম্পদবিকাশমন্ত্রক
কেন্দ্রীয় মানব সম্পদ উন্নয়ন মন্ত্রী নতুন দিল্লিতে ওয়েবিনারের মাধ্যমে ৪৫ হাজার উচ্চশিক্ষা প্রতিষ্ঠানের প্রধানদের সঙ্গে বৈঠক করলেন
নয়াদিল্লি, ২৮ মে, ২০২০
কেন্দ্রীয় মানব সম্পদ উন্নয়ন মন্ত্রী শ্রী রমেশ পোখরিয়াল ‘নিশাঙ্ক’ দেশের ৪৫ হাজার উচ্চশিক্ষা প্রতিষ্ঠানের প্রধানদের সঙ্গে বৃহস্পতিবার ওয়েবিনারের মাধ্যমে বৈঠক করেন। বেঙ্গালুরুর ন্যাশনাল অ্যাসেসমেন্ট অ্যান্ড অ্যাকরিডিটেশন কাউন্সিল  এই ওয়েবিনারের আয়োজন করেছিল। দেশের বিভিন্ন প্রান্তের উচ্চশিক্ষা প্রতিষ্ঠানের উপাচার্য, রেজিস্ট্রার, অধ্যাপক, অধ্যক্ষ, বিভিন্ন বিভাগের প্রধানরা সহ বহু শিক্ষাবিদ এই বৈঠকে যোগ দেন।
মহামারীর সময়ে ন্যাক-এর এই উদ্যোগের প্রশংসা করে শ্রী পোখরিয়াল বলেন, উচ্চশিক্ষা প্রতিষ্ঠানগুলির সীমাবদ্ধতা অতিক্রম করার এক নতুন সুযোগ তৈরি হয়েছে। তিনি বর্তমান পরিস্থিতিতে শিক্ষাবিদ, ছাত্র-ছাত্রী ও অভিভাবক-অভিভাবিকাদের অনলাইন পদ্ধতিতে পাঠদানের সুযোগ গ্রহণ করার পরামর্শ দেন, যার ফলে উচ্চশিক্ষায় শিক্ষাবর্ষের কোনো ক্ষতি হবে না। মন্ত্রী বলেন, অনলাইনের মাধ্যমে লেখাপড়া করার সুযোগ বৃদ্ধি করতে হবে, যাতে গ্রামীণ এলাকাতেও ছাত্র-ছাত্রীরা এই সুযোগ পেতে পারেন।
এক ঘন্টা ব্যাপী এই বৈঠকে শিক্ষাবর্ষ, অনলাইনে শিক্ষাদান পদ্ধতি, পরীক্ষা গ্রহণ, ফিজ, ছাত্র-ছাত্রীদের মানসিক অবস্থা, তাঁদের নানা সমস্যা, ফেলোশিপ, নিট, প্রবেশিকা পরীক্ষার বিষয় সহ শিক্ষা সংক্রান্ত বিভিন্ন বিষয় আলোচিত হয়েছে। মন্ত্রী জানান, স্বয়ম প্রভা, দীক্ষারম্ভ, পরামর্শ সহ একগুচ্ছ পদক্ষেপ এই মহামারীর সময় সরকার গ্রহণ করেছে। সমস্ত উচ্চশিক্ষা প্রতিষ্ঠানগুলিকে ন্যাক-এর মূল্যায়ন প্রক্রিয়ায় সামিল হতে তিনি আহ্বান জানান। তিনি বলেন, প্রধানমন্ত্রী শ্রী নরেন্দ্র মোদী উচ্চশিক্ষা প্রতিষ্ঠানের এবং ছাত্র-ছাত্রীদের লেখাপড়ার বিষয়ে সবসময়ই চিন্তাভাবনা করেন।
শ্রী পোখরিয়াল সমস্ত বিশ্ববিদ্যালয়গুলিকে একটি বিশেষ সেল গঠন করার পরামর্শ দেন। এই সেল কোভিড-১৯ এর ফলে শিক্ষাবর্ষ এবং পরীক্ষার বিষয়ে উদ্ভুত পরিস্থিতির সমাধান করবে। তিনি জানান, বিশ্ববিদ্যালয় মঞ্জুরি কমিশন  এবং এনসিইআরটি ছাত্র-ছাত্রীদের বিভিন্ন সমস্যা সমাধানে একটি টাস্কফোর্স গঠন করেছে। কিভাবে নতুন শিক্ষাবর্ষ শুরু করা যায় বৈঠকে তা নিয়েও আলোচনা হয়েছে। মন্ত্রী ছাত্র-ছাত্রীদের সুরক্ষার বিষয়ে বিশেষ গুরুত্ব দেন।
শ্রী পোখরিয়াল বর্তমানে এই অভূতপূর্ব সময়ে শিক্ষাজগতের সঙ্গে যুক্ত ব্যক্তিদের করোনা যোদ্ধা বলে অভিহিত করেন, কারণ তাঁরা ছাত্র-ছাত্রীদের গুণমান বজায় রেখে দিনরাত শিক্ষাদান করে চলেছেন। ইউজিসি-র চেয়ারম্যান অধ্যাপক ডি.পি. সিং এবং ন্যাক-এর চেয়ারম্যান অধ্যাপক বীরেন্দর এস চৌহ্বান এবং ডিরেক্টর অধ্যাপক এস.সি. শর্মা এই বৈঠকে উপস্থিত ছিলেন।
(CG/CB/BD
অর্থমন্ত্রক
কেন্দ্র বিশেষ ঋণ ব্যবস্থার আওতায় জিএসটি ঘাটতি মেটাতে প্রথম পর্বে ৬০০০ টাকা ঋণ নিয়েছে এবং তা ১৬টি রাজ্যকে হস্তান্তরিত করেছে
নতুনদিল্লি, ২৪শে অক্টোবর, ২০২০
(কেন্দ্র, ২০২০-২১ অর্থবর্ষে জিএসটি রাজস্ব ঘাটতির কারণে বিশেষ ঋণ ব্যবস্থায় ২১টি রাজ্য ও ২টি কেন্দ্র শাসিত অঞ্চলকে ঋণ নিতে সাহায্য করছে।
এর মধ্যে ৫টি রাজ্যের জিএসটি রাজস্বে কোন ঘাটতি নেই। কেন্দ্রীয় অর্থ মন্ত্রক ধার নিয়ে ১৬টি রাজ্য ও ২টি কেন্দ্রশাসিত অঞ্চলকে প্রথম পর্যায়ের ঋণ বাবদ ৬০০০ কোটি টাকা দেওয়ার প্রক্রিয়া সম্পন্ন করেছে। এই রাজ্যগুলি হল – অন্ধ্রপ্রদেশ, অসম, বিহার, গোয়া, গুজরাট, হরিয়ানা, হিমাচল প্রদেশ, কর্ণাটক, মধ্যপ্রদেশ, মহারাষ্ট্র, মেঘালয়, ওডিশা, তামিলনাডু, ত্রিপুরা, উত্তরপ্রদেশ, উত্তরাখন্ড, জম্মু-কাশ্মীর ও দিল্লি।
কেন্দ্রীয় অর্থ মন্ত্রক এক বিবৃতিতে জানিয়েছে, সরকার, এই অর্থ ৫.১৯ শতাংশ সুদের বিনিময়ে ঋণ দিচ্ছে। ৩ থেকে ৫ বছরের মেয়াদে রাজ্য ও কেন্দ্রশাসিত অঞ্চলগুলি এই অর্থ ঋণ হিসেবে নিয়েছে।
CG/CB
রেলমন্ত্রক
স্টেশনগুলির মানোন্নয়নে রেলের বড় পদক্ষেপ
প্রধানমন্ত্রী শ্রী নরেন্দ্র মোদী নবরূপে সজ্জিত গান্ধীনগর রেল স্টেশনের উদ্বোধন করবেন
নতুন দিল্লি, ১৫ জুলাই, ২০২১
ভারতীয় রেল স্টেশনগুলির মানোন্নয়নে বড় উদ্যোগ গ্রহণ করেছে। এই উদ্যোগের অঙ্গ হিসেবে গান্ধীনগর রাজধানী রেল স্টেশনটি আধুনিক পরিষেবা সহ নবরূপে সুসজ্জিত করা হয়েছে। প্রধানমন্ত্রী শ্রী নরেন্দ্র মোদী আগামীকাল গান্ধীনগরে নবরূপে সজ্জিত গান্ধীনগর রাজধানী রেল স্টেশনটি উদ্বোধন করবেন।
নবরূপে সজ্জিত এই রেল স্টেশনটি শহরের সৌন্দর্য বাড়াবে এবং বিনিয়োগ আকর্ষণের পাশাপাশি কর্মসংস্থানের সুযোগ বৃদ্ধি করবে। পক্ষান্তরে সাধারণ মানুষের আর্থিক দিক থেকে মানোন্নয়ন ঘটবে।
ইন্ডিয়ান রেলওয়ে স্টেশনস ডেভলপমেন্ট কর্পোরেশনের মাধ্যমে গুজরাট সরকারের সঙ্গে অংশিদারিত্বে গান্ধীনগর স্টেশনটির মানোন্নয়ন কর্মসূচির কাজ গ্রহণ করা হয়। স্টেশনটির মানোন্নয়নে যৌথ উদ্যোগে গান্ধীনগর রেলওয়ে অ্যান্ড আর্বান ডেভলপমেন্ট কর্পোরেশন নামে একটি সংস্থা গড়ে তোলা হয়। ভারতে এটি এধরণের প্রথম কর্মসূচি যেখানে স্টেশনের মানোন্নয়নে যৌথ উদ্যোগ গঠন করা হয়েছে। মুম্বাই এবং ব্যাঙ্গালুরুর মত শহরেও স্টেশনের মানোন্নয়নে অনুরূপ উদ্যোগ গ্রহণ করা হবে। স্টেশন মানোন্নয়ন কর্মসূচির আওতায় ১২৫টি স্টেশনের মানোন্নয়নে কাজ চলছে। এই স্টেশনগুলির মানোন্নয়নে প্রায় ৫০ হাজার কোটি টাকা বিনিয়োগ করা হবে। গান্ধীনগর রাজধানী স্টেশনটিকে এমন ভাবে গড়ে তোলা হয়েছে, যাতে প্রবেশ এবং প্রস্থানের সময় সর্বদাই অতিরিক্ত যাত্রী ভীড় সামাল দেওয়া যায়। স্টেশনের পাশাপাশি স্টেশন চত্ত্বর এলাকায় খুচরো পণ্যের দোকান, খাবার ও বিনোদন কেন্দ্র গড়ে তোলা হচ্ছে। নবরূপে সজ্জিত স্টেশনটি সিটি সেন্টার তথা রেল মল হিসেবে কাজ করবে। ব্যাস্ত সময়ে নবরূপে সজ্জিত স্টেশনগুলি কোনরকম বিপত্তি ছাড়াই ঘন্টায় ১ হাজার ৫০০ থেকে ২ হাজার ২০০ জন পর্যন্ত যাত্রী ধারণের উপযোগী হয়ে উঠবে।
গান্ধীনগর স্টেশনটিতে থিম ভিত্তিক আলোকিতকরণের ব্যবস্থা গড়ে তোলা হয়েছে। এরফলে, দৈনিক নতুন নতুন থিমে স্টেশনটি আলোকিত হয়ে উঠবে। এলইডি বাতিগুলি এমনভাবে আলোক রশ্মি নিক্ষেপ করবে, যার ফলে স্টেশন চত্ত্বরে বর্ণময় আলোক ছটা প্রতিফলিত হবে। স্টেশন চত্ত্বর এলাকায় এমন ভাবে সবুজায়ণের ব্যবস্থা করা হয়েছে, যাতে স্টেশনটি দেখতে আসা মানুষ আধুনিক স্থাপত্যের নিদর্শন প্রত্যক্ষ করার পাশাপাশি সবুজায়িত প্রাকৃতিক রূপ উপলব্ধি করতে পারেন।
রেল মন্ত্রক স্টেশনগুলির মানোন্নয়নে অগ্রাধিকার দিয়ে আসছে। ইতিমধ্যেই গান্ধীনগর, হাবিবগঞ্জ এবং বেঙ্গালুরুর এসএমভিটি স্টেশনে আধুনিকিকরণের কাজ প্রায় শেষ হওয়ার পথে। এছাড়াও অযোধ্যা, গোমতিনগর, দিল্লির সফদরজং এবং নাগপুরে আজনি রেল স্টেশনে মানোন্নয়নের কাজ চলছে।
CG/BD/AS
(Visitor Counter : 130
আবাসনএবংশহরাঞ্চলেরদারিদ্র্যদূরীকরণমন্ত্রক
দেরাদুন স্মার্ট সিটি কোভিড-১৯ মোকাবিলায় ইন্টিগ্রেটেড কম্যান্ড অ্যান্ড কন্ট্রোল সেন্টার সহ সি.সি.টি.ভি. এবং লকডাউনের সময় যাতায়াতে অনুমতি দিতে একাধিক ব্যবস্থা নিয়েছে
নতুন দিল্লি, ১১ মে, ২০২০
দেরাদুন স্মার্ট সিটি কর্তৃপক্ষ কোভিড-১৯-এর বিরুদ্ধে লড়াইয়ে নজরদারির জন্য ইন্টিগ্রেটেড কম্যান্ড ও কন্ট্রোল সেন্টারকে কাজে লাগাচ্ছে। কোভিড-১৯ সংক্রান্ত বিভিন্ন প্রয়োজনীয়তা মেটাতে স্মার্ট সিটি কর্তৃপক্ষ উপযুক্ত পরিকল্পনা গ্রহণে জেলা কর্তৃপক্ষের সঙ্গে সহযোগিতা বজায় রেখে চলেছে। স্মার্ট সিটি কর্তৃপক্ষ ও জেলা প্রশাসনের সঙ্গে একাধিক প্রযুক্তিগত পরিষেবা অংশীদাররা ভিডিও কনফারেন্সের মাধ্যমে নিরন্তর যোগাযোগ রেখে চলেছে।
দেরাদুন স্মার্ট সিটি কর্তৃপক্ষ শহরের হাসপাতালগুলিতে নজরদারির জন্য ইন্টিগ্রেটেড কম্যান্ড ও কন্ট্রোল সেন্টারের সাহায্য নিচ্ছে। শহরের একাধিক জায়গায় সুরক্ষা ও নিরাপত্তার জন্য সি.সি.টি.ভি. বসানো হয়েছে। কৃত্রিম বুদ্ধিমত্তাকে কাজে লাগিয়ে আইসোলেশন বা কোয়ারেন্টাইন
মুখাবয়ব চিহ্নিতকরণ ব্যবস্থা কাজে লাগানো হচ্ছে। এছাড়াও শহরের বিভিন্ন এলাকায় বসানো সি.সি.টি.ভি গুলি স্বাস্থ্যকর্মীদের সুরক্ষা ও নিরাপত্তা প্রদানে গুরুত্বপূর্ণ ভূমিকা পালন করছে।
এই স্মার্ট সিটি কর্তৃপক্ষ লকডাউনের সময় অত্যাবশ্যক পরিষেবার জন্য কম্পিউটার ভিত্তিক অনুমতিদান ব্যবস্থা চালু করেছে। যদি কোন ব্যক্তি লকডাউনের সময় অত্যবশ্যক পরিষেবা গ্রহণ করতে চান, সেক্ষেত্রে তাঁকে অনলাইনে অনুমতি চাইতে হবে। বাড়িতে বসেই তিনি সেই অনুমতি পেয়ে যাবেন।
এছাড়াও স্মার্ট সিটি কর্তৃপক্ষ লকডাউন সম্পর্কে সচেতনতা প্রচারের কাজ করছে। একই সঙ্গে সাধারণ মানুষকে পুরনিগম ও অন্যান্য সরকারি পরিষেবাগুলি সম্পর্কে সচেতন করা হচ্ছে। বিভিন্ন সোস্যাল মিডিয়ায় স্মার্ট সিটি কর্তৃপক্ষ তার প্রকল্পগুলি সম্পর্কেও সচেতনতা গড়ে তোলার কাজ করছে। দেরাদুন শহরের গুরুত্বপূর্ণ কেন্দ্রগুলিতে জনসমক্ষে বার্তা প্রচারের যে উদ্যোগ নেওয়া হয়েছে, তার অঙ্গ হিসেবে বড় আকারের ডিসপ্লে বোর্ডে সচেতনতা প্রচার করা হচ্ছে। সাধারণ মানুষের সুবিধার্থে পুলিশ, স্বাস্থ্য ও অন্যান্য দপ্তরের আপৎকালীন সহায়তা নম্বরগুলি ডিসপ্লে বোর্ডের মাধ্যমে প্রচার করা হচ্ছে।
(CG/BD/AS
প্রধানমন্ত্রীরদপ্তর
প্রাক্তন বিধায়ক উরিমাজালু কে রমা ভাট-এর মৃত্যুতে প্রধানমন্ত্রীর শোকপ্রকাশ
নতুন দিল্লি, ০৭ ডিসেম্বর, ২০২১
প্রধানমন্ত্রী শ্রী নরেন্দ্র মোদী প্রাক্তন বিধায়ক উরিমাজালু কে রমা ভাট-এর প্রয়াণে শোকপ্রকাশ করেছেন।
এক ট্যুইটে প্রধানমন্ত্রী বলেছেন, “জনসংঘ এবং বিজেপি-র ইতিহাসে উরিমাজালু কে রমা ভাট জী-এর মতো দৃঢ়চেতার মানুষের এক বিশেষ স্থান রয়েছে। তিনি কর্ণাটকে দলকে শক্তিশালী করার জন্য আন্তরিকভাবে কাজ করেছেন এবং মানুষের জন্য অক্লান্ত পরিশ্রম করে গেছেন। আমি তাঁর মৃত্যুতে শোকাহত। তাঁর পরিবারের প্রতি সমবেদনা জানাই। ওম শান্তি।”
CG/SS/SKD/
(
যুবওক্রীড়াবিষয়কমন্ত্রক
প্রধানমন্ত্রী দেশ জুড়ে ‘ফিট ইন্ডিয়া অভিযান’-এর সূচনা করলেন
এক শক্তিশালী ও প্রগতিশীল ভারতের জন্য ‘ফিট ইন্ডিয়া’র প্রয়োজন – জানালেন কিরেন রিজিজু
নয়াদিল্লি, ২৯ অগাস্ট, ২০১৯
জাতীয় ক্রীড়া দিবস উপলক্ষে প্রধানমন্ত্রী শ্রী নরেন্দ্র মোদী আজ নতুন দিল্লিতে ইন্দিরা গান্ধী ইন্ডোর স্টেডিয়ামে ‘ফিট ইন্ডিয়া অভিযান’-এর সূচনা করেন। এই উপলক্ষে প্রধানমন্ত্রী বলেন, ‘ফিট ইন্ডিয়া অভিযান’ জাতীয় লক্ষ্য হয়ে উঠবে। জাতিকে অনুপ্রাণিত করতে প্রধানমন্ত্রী বলেন, ‘ফিট ইন্ডিয়া অভিযান’ সরকার শুরু করলেও এই অভিযানকে সর্বতোভাবে সফল করে তোলার দায়িত্ব সাধারণ মানুষের।
অনুষ্ঠানে কেন্দ্রীয় যুব বিষয়ক ও ক্রীড়া মন্ত্রী শ্রী কিরেন রিজিজু প্রধানমন্ত্রীকে স্বাগত জানিয়ে বলেন, শ্রী মোদী এই অভিযানের মূল অনুপ্রেরণা হয়ে উঠেছেন। প্রধানমন্ত্রী গত ২৫ তারিখ তাঁর ‘মন কি বাত’ অনুষ্ঠানেও ‘ফিট ইন্ডিয়া অভিযান’-এর কথা উল্লেখ করেছিলেন। শ্রী রিজিজু বলেন, এক শক্তিশালী ও প্রগতিশীল ভারতের জন্য ‘ফিট ইন্ডিয়া’ অত্যন্ত জরুরি। তিনি বলেন, প্রত্যেক ব্যক্তির শারীরিক ও মানসিক দিক থেকে ফিট থাকা প্রয়োজন। এই অভিযানের উদ্দেশ্য হল প্রত্যেক ভারতীয়কে সরল, সহজ জীবনযাপনে অভ্যস্ত করা এবং ফিট থাকা। অনুষ্ঠানে, শতবর্ষ পেরোনো ক্রীড়াবিদ মন কউর, ৮১ বছর বয়সী ঊষা সোমন প্রমুখ ব্যক্তিত্ব উপস্থিত ছিলেন। এ বছরের ক্রীড়া পুরস্কার জয়ীরাও অনুষ্ঠানে যোগ দেন।
SSS/BD/DM
(Visitor Counter : 82
বিজ্ঞানওপ্রযুক্তিমন্ত্রক
ওষুধ আবিষ্কার এবং তৈরিতে বিশিষ্ট অবদানের জন্য তরুণ গবেষকদের সিডিআরআই পুরস্কারে ভূষিত করল সিএসআইআর-সিডিআরআই
নয়াদিল্লী, ৩০ সেপ্টেম্বর, ২০২০
দ্য সিএসআইআর- সেন্ট্রাল ড্রাগ রিসার্চ ইন্সটিটিউট , লক্ষ্ণৌ গতকাল ভার্চুয়াল অনুষ্ঠানে তরুণ গবেষকদের ওষুধ আবিষ্কার ও তৈরিতে তাঁদের বিশিষ্ট অবদানের জন্য সিডিআরআই পুরস্কারে ভূষিত করল। এ বছর গৌরবজনক সিডিআরআই পুরস্কার পেলেন ডঃ বুশরা আতিক, ডঃ সুরজিত ঘোষ এবং ডঃ রবি মঞ্জিথাইয়া। ক্যান্সারের একটি জটিল ধাঁধার রহস্য উন্মোচনে বিশিষ্ট অবদান রেখেছেন এই বিজ্ঞানীরা। সিডিআরআই-এর বর্তমান অধিকর্তা অধ্যাপক তাপস কুন্ডু এবং প্রাক্তন অধিকর্তা ডঃ ভি পি কাম্বোজ বিজয়ীদের অভিনন্দন জানিয়েছেন।
দেশে বৈজ্ঞানিক কৃৎকৌশলের প্রসারে এবং ঔষধ নিয়ে গবেষণা ক্ষেত্রে বিশিষ্ট অবদানকে স্বীকৃতি দিতে ২০০৪এ সিডিআরআই পুরস্কার দেওয়া শুরু হয়। এই গৌরবজনক পুরস্কার প্রতি বছর দেওয়া হয় ৪৫ বছরের কম বয়স্ক ভারতীয় নাগরিককে যাঁরা প্রত্যক্ষভাবে ঔষধ নিয়ে গবেষণায় বিশিষ্ট অবদান রাখেন। এই পুরস্কারের ২টি বিভাগ আছে কেমিক্যাল সায়েন্স এবং লাইফ সায়েন্স। প্রতিটি পুরস্কারে নগদ ২০ হাজার টাকা এবং শংসাপত্র দেওয়া হয়।
এই পুরস্কার প্রাপকদের সাধারণত মনোনীত করেন প্রতিষ্ঠান/সংস্থা/বিশ্ববিদ্যালয়/শিল্পের শীর্ষ কর্তারা, ভাটনগর পুরস্কার প্রাপক, ন্যাশনাল সায়েন্স অ্যাকাডেমিজের ফেলোরা। বিশিষ্ট বিজ্ঞানীদের নিয়ে গড়া একটি কমিটি মনোনয়ন বা আবেদন খতিয়ে দেখে সিডিআরআই-পুরস্কার প্রাপক চয়ন করেন।
২০০৪ থেকে ৩৪ জন বিজ্ঞানী  এই পুরস্কার পেয়েছেন। এই ৩৪ জনের মধ্যে ১১ জন পেয়েছেন শান্তি স্বরূপ ভাটনগর পুরস্কারও যা বিজ্ঞান এবং প্রযুক্তি ক্ষেত্রে ভারতে নোবেন প্রাইজের সমান। এ বছরের অন্যতম সিডিআরআই পুরস্কার প্রাপক ডঃ বুশরা আতিক চিকিৎসা বিজ্ঞানে এ বছর শান্তি স্বরূপ ভাটনগর পুরস্কারও পেয়েছেন।
ডঃ বুশরা আতিক সিডিআরআই পুরস্কার পেয়েছেন প্রস্টেট ক্যান্সারের চিকিৎসায় নতুন দিশা দেখানোর জন্য। বর্তমানে তিনি কানপুরের ইন্ডিয়ান ইন্সটিটিউট অফ টেকনোলজির বায়োলজিক্যাল সায়েন্সেস বিভাগের অ্যাসোসিয়েট প্রফেসার। এই মহিলা বিজ্ঞানী ধন্যবাদ জ্ঞাপক ভাষণে তাঁর গবেষণার বিষয়ে বিস্তারিত জানান।
ডঃ সুরজিত ঘোষ সিডিআরআই পুরস্কার পেলেন বায়োলজিক্যাল সায়েন্সে। সফলভাবে কোষ ভেদ করতে পারে এমন পেপটাইড আবিষ্কার করেছেন তিনি যা ওষুধের জগতে আলোড়ন ফেলেছে। বর্তমানে তিনি যোধপুরের ইন্ডিয়ান ইন্সটিটিউট অফ টেকনোলজির বায়ো সায়েন্স অ্যান্ড বায়ো ইঞ্জিনিয়ারিং বিভাগের অধ্যাপক। তাঁর গবেষণায় মূলত আলোকপাত করা হয়েছে কোষ ভেদ করার জন্য ২টি অ্যামাইনো অ্যাসিডের গুরুত্বের ওপর।
রবি মঞ্জিথাইয়া পুরস্কার পেলেন কেমিক্যাল সায়েন্সে। তিনি ব্যাঙ্গালোরের জওহরলাল নেহরু সেন্টার ফর অ্যাডভান্সড সায়েন্টিফিক রিসার্চের অ্যাসোসিয়েট প্রফেসার। পুরস্কার গ্রহণ করে তিনি তাঁর ভাষণে বলেন, বর্জ্য কোষ পুনর্নবীকরণ প্রক্রিয়া, অটোফ্যাজি বিষয়ে।
(CG/ AP/NS
বিজ্ঞানওপ্রযুক্তিমন্ত্রক
উত্তরপূর্ব জুড়ে ছড়িয়ে পড়েছে ভারতের জাফরান গাছের ভান্ডার
নয়াদিল্লী, ৯ নভেম্বর, ২০২০
এতদিন পর্যন্ত কাশ্মীরকে বলা হত জাফরান গাছের ভান্ডার। কিন্তু শীঘ্রই এই ভান্ডার ভারতের উত্তরপূর্বে প্রসারিত হচ্ছে। কাশ্মীর থেকে এই উদ্ভিদের বীজ সিকিমে নিয়ে যওয়া হয়েছে এবং ইতিমধ্যেই ইয়াং ইয়াংইয়াংএ এই গাছের ফুল ফুটতে শুরু করেছে।
জম্মু ও কাশ্মীর কেন্দ্রশাসিত অঞ্চলে এতদিন জাফরান উৎপাদন সীমাবদ্ধ ছিল। ভারতে কাশ্মীরের পাম্পোর অঞ্চল সাধারণত জাফরান ভান্ডার হিসেবে পরিচিত। কাশ্মীরের বাদগাঁও, শ্রীনগর, কিস্তিওয়ার জেলায় মূলত জাফরানের চাষ হয়ে থাকে। প্রথাগতভাবে কাশ্মীরি খাবারের সঙ্গে জাফরানের ঐতিহ্য জড়িয়ে রয়েছে। তবে এর ঔষধী গুনও রয়েছে। জাফরান চাষ ব্যবস্থাপনার উন্নতি সাধনে একাধিক পদক্ষেপ গ্রহণ করা হয়েছে।
নর্থ ইস্ট সেন্টার ফর টেকনোলজি অ্যাপ্লিকেশন অ্যান্ড রিসার্চ ভারত সরকারের বিজ্ঞান ও প্রযুক্তি দপ্তরের আওতাধীন একটি স্বশাসিত সংস্থা। যাতে কাশ্মীরের মতোই উওর পূর্বাঞ্চলীয় রাজ্যে উচ্চ গুণমানের জাফরান চাষ করা যায় তাই এই সংস্থা পাইলট প্রজেক্ট হিসেবে সিকিমে জাফরান চাষে বিশেষ উদ্যোগ নিয়েছে । সিকিম কেন্দ্রীয় বিশ্ববিদ্যালয়ের উদ্ভিদ ও উদ্যানতত্ত্ব বিভাগ সিকিমের ইয়াং ইয়াং-এর মাটি ও ভূপ্রকৃতি নিয়ে পরীক্ষা-নিরীক্ষা শুরু করেছে। এই জাফরান চাষের জন্য কাশ্মীর থেকে বীজ ইয়াং ইয়াং-এ নিয়ে যাওয়া হয়েছে। সিকিমের মাটি, জল, আবহাওয়াতে জাফরান চাষ সম্ভব কিনা তা দেখা হচ্ছে। কাশ্মীরে পাম্পোর এবং সিকিমের ইয়াং ইয়াং-এর মধ্যে জলবায়ু ও ভৌগলিক অবস্থার মিল থাকার ফলে ইয়াং ইয়াং-এ জাফরানের পরীক্ষা মূলক চাষ শুরু হয়েছে। যাতে এই জাফরান চাষ সফলভাবে সম্ভব হয় এবং এর উৎপাদন ও গুণমান বজায় থাকে তারজন্য যথাযথ ব্যবস্থা গ্রহণ করা হয়েছে।
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের প্রাপ্যতা সম্পর্কে রাজ্য ও কেন্দ্রশাসিত অঞ্চলগুলির পরিস্থিতি
রাজ্য ও কেন্দ্রশাসিত অঞ্চলগুলিকে ১৯৩.৫৩ কোটির বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চল গুলির কাছে এখনও ১৪.০৩ কোটি টিকার ডোজ রয়েছে
নতুন দিল্লি, ১১ জুন, ২০২২
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করেছে। ভারত সরকার ২০২১ সালের ১৬ জানুয়ারি থেকে টিকাকরণ অভিযান শুরু করে। সর্বজনীন টিকাকরণের নতুন পর্যায় ২১শে জুন,২০২১ থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র ১১ জুন পর্যন্ত ১৯৩.৫৩ কোটির বেশি  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৪ কোটি ০৩ লক্ষ  টিকার ডোজ রয়েছে।
CG/SB
(Visitor Counter : 104